Der er behov for større afdelinger, som er til fordel for både kunder og medarbejdere. Sådan begrunder Nørresundby Banks to direktører Andreas Rasmussen og Finn Øst Andersson sammenlægningen af de tre afdelinger i Vestbjerg, Sulsted og Tylstrup. Sammenlægningen sker til efteråret, hvor en helt ny afdeling opføres på hjørnet af Mejlstedvej og Hjørring Landevej i Vestbjerg. Den nye afdeling forventes færdig om et års tid. Indtil da holder den nye, større afdeling til i Vestbjerg-afdelingens nuværende lokaler på Jørgen Steinsvej og er bemandet med ni medarbejdere. Efter sammenlægningen har Nørresundby Bank 18 fullservice afdelinger. Sammenlægningen har ingen effekt på det forventede årsresultat for 2009 .

Opsummering:
Tre afdelinger bliver til én stor, når Nørresundby Bank til efteråret lægger Vestbjerg, Sulsted og Tylstrup sammen og åbner en ny og større afdeling i Vestbjerg.